Skyhøy lederlønn i kriserammede SAS

Konsernsjef Rickard Gustafson i kriserammede SAS har en fastlønn på 8,7 millioner kroner. Det er 7,4 millioner mer enn Norwegian-sjef Bjørn Kjos.

Fastlønn: 8.662.000, pensjon og annet: 2.520 000.Totalt: 11.183.000Tiltrådte 1. februar. Aftenposten har beregnet lønn tilsvarende 12 måneder. Fredrik Sandberg

7. nov. 2012 11:11 Sist oppdatert 7. november 2012

Fastlønn: 1.251.000, pensjon og annet: 293.000,totalt: 1.544.000.Kjos fikk i tillegg 350.000 kroner for å være styreleder i Norwegian. Jan Thomas Espedal

Fastlønn: 4.126.000,pensjon og annet: 1.062. 000, totalt: 5.188.000.Tiltrådte 1. mars. Aftenposten har lagt sammen lønn og pensjon til Jansson og hans forgjenger Mats Lönnqvist (sluttet 28. februar). Pontus Lundahl

Fastlønn: 1.565.000,pensjon og annet: 235.000,totalt: 1.800.000 Norwegian

Fastlønn: 4.139.000,pensjon og annet: 1.247. 000, totalt: 5.387.000 SAS

Fastlønn: 1.286.000,pensjon og annet: 264.000,totalt: 1.550.000 Norwegian

- Det er uakseptabelt. Folk mister jobbene sine, og samtidig er det noen som drar av gårde med enorme beløp, sier Asbjørn Wikestad, leder i SAS Personalklubb.

Rickard Gustafson begynte som konsernsjef i SAS 1. februar i fjor med en fastlønn på 8,66 millioner kroner (10 millioner svenske kroner) i året. På toppen har han en avtale som gir ham 30 prosent av lønnen — i fjor 2,3 millioner kroner - i pensjon ved fylte 62 år.

Les også EuroBonus kan bli solgt til lavpris

Til sammenligning fikk hovedeier og toppsjef Bjørn Kjos i SAS’ argeste konkurrent en lønn på 1,25 millioner kroner. Kjos’ pensjon kostet selskapet 293.000 kroner.

Finansdirektør Frode E. Foss er den best betalte Norwegian-sjefen i Aftenpostens oversikt. Han fikk totalt 1,8 millioner kroner i godtgjørelser i fjor. Det er likevel bare småpenger sammenlignet med hans kollega i SAS. Göran Jansson hadde i fjor en årslønn og pensjonsopptjening på 5 millioner kroner.

Henriette Fenger Ellekrog er HR— og kommunikasjonsdirektør i SAS og tjener 3,5 ganger så mye som kommunikasjonsdirektør Anne-Sissel Skånvik i Norwegian.

- Uakseptabelt

De enorme lønnsforskjellene til tross: Norwegian-sjefene er i gjennomsnitt fem år eldre enn kollegene i SAS.

- Skal man komme seg gjennom prosesser som den SAS nå går gjennom, må lederne gå foran. Det er uakseptabelt at man skal ha lønninger på de nivåene samtidig som at folk mister jobben. Det er fullstendig meningsløst. Til og med vedkommende i Norwegian har jo en kjempegod lønn!

Det sier Asbjørn Wikestad, som er vararepresentant i SAS-styret og leder i SAS Personalklubb og Luftfartens Funksjonærforening.

- Hvilke signaler sender dette til dine medlemmer?

- Jeg har ikke ord for det. Det er uakseptabelt. Folk mister jobbene sine, og samtidig er det noen som drar av gårde med enorme beløp. De får i pose og sekk på alle mulige måter. Hadde vi enda skapt overskudd og vært en levedyktig bedrift. Men vi er jo ikke det en gang, sånn som det er nå, sier han på telefon fra Arlanda, hvor han skal forberede seg til neste styremøte i SAS.

SAS varslet i forrige uke at selskapet skal spare ytterligere 2,6 milliarder kroner og selge unna eiendeler for samme beløp.

- Hvordan stiller du deg til ytterligere lønnskutt slik det er nå?

- Jeg representerer funksjonærer på bakken, og vi har allerede sagt at det ikke er snakk om én eneste krone mer i kutt, sier Wikestad.

Norwegian-sjefene har i tidligere år tjent aksjeopsjoner, som de delvis solgte i fjor, med gevinster på mellom 113.000 og 241.000 kroner. Men selv med disse gevinstene er SAS-sjefene fire ganger bedre betalt.

Giske har begrenset innflytelse

Næringsminister Trond Giske (Ap), som har gått hardt ut mot høye lederlønninger i statlige og delstatlige selskaper, styrer over Norges 14,3 prosents eierandel i SAS. Statens retningslinjer sier at godtgjørelse til ledende ansatte i selskaper med statlig eierandel skal være konkurransedyktig, men ikke lønnsledende. Selskapene skal bidra til moderasjon i lederlønningene.

Giske skriver følgende kommentar i en e-post til Aftenposten.

«Vi har samme holdning til lederlønn i SAS som i de andre selskapene med statlig eierandel. Men vi er minoritetseier i SAS og ledelsen sitter i Sverige. Det er derfor begrenset hvor stor innflytelse vi har.»

SAS’ kommunikasjonsavdelinger i Sverige og Norge besvarte i går ikke Aftenpostens henvendelse.